Diari Oficial de la Generalitat Valenciana


Sumari del DOGV 9895, del 17-07-2024 (2024/7152)

RESOLUCIÓ de 12 de juliol de 2024, de la Presidència de la Generalitat, sobre les ajudes destinades a finançar actuacions a realitzar pels municipis i entitats locals menors de la Comunitat Valenciana, referides a facilitar l'accessibilitat de les cases consistorials i edificis públics destinats a tercera edat, a persones amb discapacitat o diversitat funcional i a altres usos públics, mitjançant l'eliminació de barreres arquitectòniques, convocades per la Resolució de 11 d’abril de 2024, de la Presidència de la Generalitat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9895

Data del DOGV
:   17-07-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/7152

CVE
:   BEEV-M-8513-6157

Data del document
:   12-07-2024

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * ajuda pública
    * edifici públic
    * administració local
    * mitjans per a discapacitats

I. Pel Decret 7/2018, de 12 d'abril, del president de la Generalitat, publicat en el DOGV núm. 8275, de 17 d'abril de 2018, es van aprovar les bases reguladores de subvencions destinades a finançar actuacions a realitzar pels municipis i entitats locals menors de la Comunitat Valenciana, referides a facilitar l'accessibilitat de les cases consistorials i edificis públics destinats a tercera edat, a persones amb discapacitat o diversitat funcional i a altres usos públics, mitjançant l'eliminació de barreres arquitectòniques.

Per la Resolució d'11 d’abril de 2024, de la Presidència de la Generalitat, publicada en el DOGV núm. 9833, de 22 d’abril de 2024, es varen convocar subvencions destinades a municipis i entitats locals menors de la Comunitat Valenciana amb població que no excedisca els 50.000 habitants, per a finançar actuacions que faciliten la millora de l'accessibilitat de les cases consistorials i altres edificis municipals mitjançant l'eliminació de barreres arquitectòniques.

II. En esta convocatòria s’han presentat 225 sol·licituds de subvencions, de les quals hi ha 8 sol·licituds repetides pels ajuntaments en el tràmit d'esmena i la sol·licitud del municipi del Pinós que després de presentada ha desistit de la seua sol·licitud. Una vegada examinades les 216 sol·licituds, la comissió no entra a valorar la sol·licitud de l'Ajuntament d'Almoradí, perquè examinada la documentació presentada per l'Ajuntament es comprova que es tracta d'una actuació no subvencionable, de conformitat amb el que es disposa en l'article 1.3 de la Resolució d'11 d'abril de 2024 de convocatòria de les ajudes.

III. De conformitat amb el que estableix l’article 7 del Decret 7/2018, de 12 d’abril, del president de la Generalitat, d’aprovació de les bases reguladores d’estes subvencions, segons la redacció que li dona el Decret 36/2021, de 25 d'octubre, del president de la Generalitat, per a determinar la quantia de les subvencions, seran seleccionats, prioritàriament, els projectes d’actuació consistents a facilitar l’accessibilitat de les cases consistorials i altres edificis públics destinats a tercera edat o persones amb discapacitat o diversitat funcional, i s’utilitzarà, com a criteri de valoració, l’import del pressupost de l’entitat local vigent a l’entrada en vigor de la convocatòria tot això en els termes exposats en esta.

Resultant que l’import total de les sol·licituds d’ajuda per a l’execució de projectes d’actuació prioritaris d’acord amb l’article 6.2 de la convocatòria, excedeix el crèdit previst per a estes ajudes, la comissió avaluadora, en la reunió de data 27 de juny de 2024, va determinar, per a l’elecció de les entitats beneficiàries, aplicar l’ajuda tenint en compte els mateixos percentatges aplicats en la convocatòria de 2023, seguint així la línia de coherència amb les ajudes concedides durant l’exercici anterior. Estos percentatges es tradueixen en els següents:

Municipis amb pressupost inferior a 1.000.000 d’euros, el 100 %.

Municipis amb pressupost entre 1.000.000 i 55.706.452 d’euros, el 63 %.

Municipis amb pressupost superior a 84.862.076 d’euros, el 45 %.

Atés que no s'ha esgotat el crèdit disponible amb l'anterior distribució, es procedix a concedir ajudes als ajuntaments sol·licitants de projectes dirigits a edificis destinats a altres usos, aplicant els mateixos criteris que els tinguts en compte per als edificis prioritaris, en compliment del que es disposa en l’article 6 de la Resolució d'11 d’abril de 2024, de la Presidència de la Generalitat, per la qual es convoquen les presents ajudes, fins a haver esgotat el crèdit disponible.

IV. Vist que, de conformitat amb el que s´estableix en l’article 5, punt quart, del Decret 7/2018, de 12 d’abril, la comissió avaluadora, després de l’estudi i la valoració de les sol·licituds presentades, i comprovat que compleixen els requisits de la convocatòria, ha elevat la proposta de resolució corresponent amb la fixació de les ajudes concedides, sense que en estes estiguen compreses les despeses relatives a redacció de projectes o direccions d’obra.

V. En virtut de tot el que s’ha exposat anteriorment, atesa la proposta de resolució elevada per la comissió avaluadora i fent ús de l’atribució delegada d’acord amb l’apartat seté, lletra b), de la Resolució de 8 de novembre de 2023, del president de la Generalitat, per la qual delega determinades atribucions en diferents òrgans de la Presidència,

RESOLC

*Primer*

Concedir als municipis, un total de 60, que s’indiquen en l’annex I, les quantitats allí expressades en concepte d’ajudes destinades a municipis i entitats locals menors de la Comunitat Valenciana amb població que no excedisca els 50.000 habitants per a finançar actuacions que faciliten la millora de l’accessibilitat de les cases consistorials i altres edificis municipals per mitjà de l’eliminació de barreres arquitectòniques, amb un import total concedit de 3.600.234,24 euros, a càrrec del capítol VII, línia de subvenció S0175 del programa J30761671520I28, Administració local i organització territorial del Consell, del pressupost de la Generalitat per a l’exercici 2024.

*Segon*

No admetre la sol·licitud de l'Ajuntament d’Almoradí, pels motius exposats anteriorment.

*Tercer*

Acceptar el desistiment de l’Ajuntament del Pinós, a la sol·licitud d’ajuda econòmica presentada.

*Quart*

Desestimar la resta de sol·licituds, no incloses en l’annex I, per depassar-se la quantia màxima del crèdit fixat en la convocatòria en funció dels criteris de valoració previstos i procedir d’acord amb l’article 7, apartat 6, del Decret 7/2018, de 12 d’abril, del president de la Generalitat, d’aprovació de les bases reguladores d’estes subvencions, en la redacció que li dona el Decret 36/2021, de 25 d’octubre, del president de la Generalitat.

*Quint*

Requerir la presentació de la documentació justificativa prevista en la convocatòria. El termini de presentació d’esta documentació finalitzarà el 5 de desembre del 2024, i l’actuació subvencionada haurà d’estar amb anterioritat a esta data.

La quantia a justificar es correspondrà amb el total de la despesa de l’actuació subvencionada (IVA inclòs).

Per a això, els municipis beneficiaris hauran de presentar la documentació següent:

a) Certificat d’una persona tècnica municipal competent que acredite que les actuacions realitzades compleixen els requeriments tècnics exigits per la normativa vigent en matèria d’accessibilitat i barreres arquitectòniques.

b) Igualment, haurà de presentar-se la documentació justificativa següent, segons el tipus d’actuació:

b.1. Certificat final d’obra, en els supòsits que els ajuntaments hagen contractat l’obra.

b.2. Certificat municipal de final de les obres expedit pel personal funcionari competent.

c) Còpia compulsada de les factures reglamentàries segons la normativa vigent, així com qualsevol altra documentació justificativa suficient, si és el cas.

d) Certificat acreditatiu de trobar-se al corrent en el compliment de l’obligació de rendició dels seus comptes anuals davant la Sindicatura de Comptes.

*Sext*

En els supòsits en què la justificació de les despeses realitzades no arribe a la quantia atorgada o no es presente la justificació de la despesa en el termini fixat en l’apartat anterior, es procedirà d’acord amb el que estableix l’article 15 del Decret 7/2018, de 12 d’abril, del president de la Generalitat, i en l’article 172 de la Llei 1/2015, de 2 de febrer, de la Generalitat, d’hisenda pública, del sector públic instrumental i de subvencions.

Contra esta resolució, que posa fi a la via administrativa, es podrà interposar, potestativament, un recurs de reposició davant el mateix òrgan que l’ha dictada, en el termini d’un mes comptador des de l’endemà de la publicació, de conformitat amb el que preveuen els articles 123  124 de la Llei 39/2015, d’1 d’octubre, del procediment administratiu comú de les administracions públiques, o bé directament un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l’endemà de la publicació, de conformitat amb el que estableixen els articles 10.1.a i 46.1 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s’utilitze qualsevol altra via que es considere oportuna.

  

València, 12 de juliol de 2024

(p. d., R 08.11.2023; DOGV 9723, 13.11.2023)

José Antonio Redorat Fresquet

Director general d'Administració Local

Esta disposició conté annexos. Consulteu-ne la versió en PDF.